Dragi učenici i roditelji,

danas je na redu stranica 64 u udžbeniku ***What's for breakfast?*** Za početak - **slušanje CDa** i potom **čitanje stripa** na 64 stranici. Pomoć: na **strani 118** u udžbeniku se nalaze **nepoznate riječi** iz ove lekcije! Nakon toga slijedi **2. zadatak iz udžbenika**. Dalje treba CD za **5. zadatak**, ali i ne treba, možete samo zaokružiti ono što vidite. U **6. zadatak** treba zapisati što volite (like) i što ne volite (don't like). U **9. zadatku** treba isto odabrati za sebe. **Predlažem slušanje pjesme iz 10. zadatka** – treba i poredati tekst po redu.

U **radnoj bilježnici** su zadaci na **51. i 52. strani**. U **1. zadatku** treba popuniti tekst koristeći riječi iznad teksta, a u **2. zadatku** treba popuniti rečenice koristeći Yes, I do ili No, I don't. U **3. zadatku** treba popuniti riječi u tablicu prema tome u koji obrok spadaju. U **4. zadatku** treba ove spojene riječi napraviti u rečenicu prema tome tko od likova što voli. Prva rečenica je riješena kao primjer. **Zadaća za slanje: 3. zadatak u radnoj bilježnici na stranici 52! Rok je do idućeg ponedjeljka.**

Samo bih željela zahvaliti svima koji su poslali prošlu zadaću i reći da možda neću odgovoriti isti dan, ali čim pročitam zadaću pošaljem povratnu informaciju i zabilježim da je zadaća riješena u tablicu za evidenciju. Dostupna sam za sva pitanja koja imate, nadam se da vam je u redu ovako poslati dio zadaće koji se broji kao aktivnost za cijeli tjedan.

Ako vam treba pomoć, slobodno se javite 😊